Keith 1959 és 1962 között öt világbajnoki Formula–1-es versenyen szerepelt, kivétel nélkül mindegyiken a Gilby alakulatával. Az öt alkalomból mindössze háromszor tudta magát kvalifikálni a futamokra is. Pontot egyszer sem szerzett, célba is csak egy alkalommal ért; az 1961-es brit nagydíjon lett tizenötödik. Pályafutása alatt részt vett több, a világbajnokság keretein kívül rendezett Formula–1-es versenyen is.